mán 20. janúar 2020 13:28
Berglind Björg Þorvaldsdóttir stimplaði sig hressilega inn í lið AC Milan í sínum fyrsta leik í Serie A í dag. Berglind skoraði tvívegis í 3-2 endurkomusigri AC Milan gegn Roma.
Roma komst í 2-0 í leiknum en Berglind minnkaði muninn á 70. mínútu og skoraði síðan sigurmarkið með skalla á 90. mínútu.
Berglind Björg kom til AC Milan frá Breiðabliki fyrir helgi en hún mun leika í Serie A fram á vor áður en hún snýr aftur í Kópavoginn. Berglind fékk treyju númer 10 hjá AC Milan eins og sjá má hér að neðan.
AC Milan er áfram í 4. sæti eftir sigurinn en liðið er nú einungis stigi á eftir Roma sem er í 3. sæti.
⚽️ ANCORAAAAAAAAAAAAAAAAAAAAAAAA! GOL DI THORVALDSDOTTIR! SIAMO AVANTI! Traversa di Giacinti, la riprende Begic per il tuffo di testa vincente di Thorvaldsdottir! Doppietta all'esordio, CHE RIMONTA!#MilanRoma 3-2 #FollowTheRossonere pic.twitter.com/MMz5GbOCPS